Diari Oficial de la Generalitat Valenciana


Sumari del DOGV 6328, del 09-08-2010 (2010/8456)

ACORD de 25 de juny de 2010, de la Junta de Govern, sobre creació de fitxers de dades de col·legiats i societats professionals.
-------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2010/06/25/(1)/dof/vci/html**

### Dades del document

Número de DOGV
:   6328

Data del DOGV
:   09-08-2010

Secció del DOGV
:   I. DISPOSICIONS GENERALS

Número del document
:   2010/8456


Data del document
:   25-06-2010

Organisme emissor
:   Col·legi Oficial de Dietistes i Nutricionistes de la Comunitat Valenciana

Tipus de document
:   Acord

Descriptors 

:   * dades personals
    * col·legi professional
    * legislació
    * base de dades

ACORD de 25 de juny de 2010, de la Junta de Govern, sobre creació de fitxers de dades de col·legiats i societats professionals. [2010/8456]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, determina que la creació, modificació o supressió de fitxers de titularitat pública només es podrà fer per mitjà d'una disposició general publicada en el Butlletí Oficial de l'Estat o diari oficial corresponent.   
Per tant, de conformitat amb el que disposa l'article 20 de la Llei 15/1999, de 13 de desembre, de Protecció de Dades de Caràcter Personal, la Junta de Govern del Col·legi Oficial de Dietistes i Nutricionistes de la Comunitat Valenciana, reunida en la sessió celebrada el dia 25 de juny de 2010, va aprovar la disposició de creació de fitxers de titularitat pública de dades de caràcter personal, seguint a tal efecte les directrius marcades per l'Agència Espanyola de Protecció de Dades, d'acord amb les disposicions següents:   
Primera. Creació de fitxers   
Es creen els fitxers de dades de caràcter personal de titularitat pública responsabilitat del Col·legi Oficial de Dietistes i Nutricionistes de la Comunitat Valenciana que s'indiquen a l'annex I del present acord i que hauran de adequar-se als termes i les condicions que preveu l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.   
Segona. Mesures de seguretat   
Els fitxers que continguen dades de caràcter personal que per aquest acord es creen, compleixen les mesures de seguretat establertes al Reial Decret 1720/2007, de 21 de desembre, pel qual s'aprova el Reglament de Desenvolupament de la Llei Orgànica 15/1999, de 13 de desembre, de Protecció de Dades de Caràcter Personal.   
Tercera. Entrada en vigor   
El present acord entrarà en vigor l'endemà de la publicació en el Butlletí Oficial de l'Estat o diari oficial corresponent.   
ANNEX I   
Fitxer: Col·legiats i Societats Professionals.  
a) Descripció de la finalitat i usos previstos: fitxer amb les dades dels col·legiats exercents i no exercents dins del àmbit de la Comunitat Valenciana, recollida i tractament de dades dels col·legiats acreditats i inscrits per al seu registre i gestió administrativa, els usos previstos seran els següents: finalitats històriques, estadístiques o científiques, procediments administratius, publicacions, gestió sancionadora, altres finalitats.   
b) Procedència de les dades (persones o col·lectius): el propi interessat o el seu representant legal, associats o membres i sol·licitants.   
c) Procediment de recollida: mitjançant formularis d'inscripció on-line, i suport paper.   
d) Estructura bàsica del fitxer i descripció de les categories de dades: dades relatives a la comissió de infraccions relatives a infraccions penals i administratives, dades de caràcter identificatiu.: DNI/NIF, adreça, imatge / veu, número de la Seguretat Social/mutualitat, telèfon, signatura electrònica, número de registre de personal, nom i cognoms, signatura, i altres tipus de dades: característiques personals, acadèmiques i professionals, detalls de l'ocupació i econòmics, financers i d'assegurances.   
e. Sistema de tractament: mixt.   
f. Comunicacions de dades. destinataris o categories de destinataris: les categories són les següents.: Institut Nacional d'Estadística, altres òrgans de l'administració de l'Estat, altres òrgans de la comunitat autònoma, notaris, advocats i procuradors, associacions i organitzacions sense ànim de lucre, bancs, caixes d'estalvi i caixes rurals, entitats sanitàries i altres entitats financeres.   
g. Transferència internacional de dades: no se'n realitzen.   
h. Òrgan responsable del fitxer: Col·legi Oficial de Dietistes i Nutricionistes de la Comunitat Valenciana.   
i. Serveis o unitats on exercir els drets d'accés, rectificació, cancel·lació i oposició: Col·legi Oficial de Dietistes i Nutricionistes de la Comunitat Valenciana, carrer de Quart, 21, entl. 1, 46834 València, o enviant un correu electrònic a l'adreça següent: .   
j. Nivell de seguretat: mitjà.   
València, 25 de juny de 2010.- La presidenta: Alma Palau Ferré. La secretària: Rocío Práxedes Gómez.


Còpia Permalink ELI